المهم حتي لو ما اتعالجتش و فضلت كده لوحدي دايما من غير ما اغلط انا مقتنع ان ده ابتلاء و اختبار من ربنا و انا ناوي مخسرش فيهو مش هغلط ان شاء الله بس بدعي ربنا يكتر من اللي زيك عشان ده الشئ الوحيد اللي بيخلينا نكمل ان فيه حد فاهمنا و مستعد يساعدنا
حقيقي أنا سعيد بكلامك، وعايز تكون واثق إنك في الوقت اللي هتتواصل معايا فيه هتلاقي حد قابلك زي ما أنت، وحابب يقف معاك عشان تتعافى وتبقى أفضل. التعافي من الميول المثلية بيمر بأربع مراحل: النمو النفسي من خلال استكشافها وتحريرها، والنمو الروحي من خلال التواصل الحقيقي مع الله مش بشكل طقوس وإنما علاقة شافية، والنمو الإجتماعي عن طريق التواصل مع الآخرين كالوالدين والأقران والكبار تواصل صحي وواعي، والنمو السلوكي إذا كان في احتياج له. الخروج من دايرة العزلة، وترك الظل للنور هو مفتاح من مفاتيح الشفاء، اكشف نفسك بداية للأشخاص اللي فاهمين مشكلتك ومنتظرين يسمعوك، وهم هيعلموك ازاي وامتى تكشف نفسك لحد تاني، وافتكر إن ألمك على قد سرك، وممكن تبدأ خالص بالاعتراف لنفسك وإخراج كل اللي جواك بخط ايدك على ورق، أو تسجله بصوتك، ده هيعمل لك تفريغ نفسي، وهيديك فرصة تشوف نفسك من براها. صبرك على الابتلاء ومجاهدتك للميول دي عبادة ربنا اصطفاك بيها، وتذكر قول الله (والذين جاهدوا فينا لنهدينهم سُبُلنا). مستنيك :)